OpenLLM-France/wikimedia huggingface dataset:
# Inflatable Antenna Experiment

L'Inflatable Antenna Experiment (IAE) va ser un experiment de la NASA que va començar el 19 de maig de 1996, que consistia en una antena inflable feta de mylar que es va llançar des del Transbordador espacial Endeavour durant la missió STS-77 de 1996, en cooperació amb el satèl·lit Spartan-207.
L'antena es va inflar correctament, separant-se de l'Spartan-207, abans de tornar a entrar a l'atmosfera de la Terra uns dies més tard, el 22 de maig. L'IAE pretenia preparar el desenvolupament d'estructures inflables lleugeres per a aplicacions espacials. L'IAE va ser construït per LGarde, Inc., una companyia aeroespacial estatunidenca amb seu al comtat d'Orange, Califòrnia.

## Referències

* ↑ «IAE». Astronautix.com. [Consulta: 2 abril 2013].
* ↑ «IAE». Astronautix.com. Arxivat de l'original el 22 maig 2013. [Consulta: 2 abril 2013].
* ↑ «Inflatable Antenna Experiment (IAE)». Daviddarling.info. [Consulta: 2 abril 2013].
* ↑ ; Freeland, Bob (JPL); Veal, Gordon (LGarde)«Preliminary Mission Report: Spartan 207/Inflatable Antenna Experiment». NASA GSFC. Arxivat de l'original el 4 de març 2016. [Consulta: 18 agost 2014].
* ↑ «NASA Chief Technologist to Visit Tustin's L'Garde Inc Thursday». NASA News, 09-03-2012. Arxivat de l'original el 14 de setembre 2013. [Consulta: 21 agost 2013].
* ↑ Cohn, Meredith «Technology on the Rise: Tustin Firm's Inflatable Antenna Passes a Key Test in Orbit». Los Angeles Times, 22-05-1996 [Consulta: 21 agost 2013].
# Ibn al-Iflili

Abu-l-Qàssim Ibrahim ibn Muhàmmad ibn Zakariyyà az-Zuhrí, més conegut com a Ibn al-Iflilí o, simplement, al-Iflilí, fou un filòleg, mestre i home de lletres cordovès descendent d'una família d'Iflil, a Síria. Fou un notable coneixedor de la poesia i la gramàtica àrabs. Va morir a Còrdova el 8 d'abril de 1050.

## Bibliografia

* Encyclopaedia of Islam, Brill Publishers, Leiden, s.v. "Ibn al-Iflīlī".
# Emilio López

Emilio López és el nom dels següents personatges:
* Emilio López del Toro (1873-?), compositor espanyol
* Emilio López Fernández (Vigo, 1965), futbolista gallec que ocupava la posició de porter
* Emilio José López Gallego (Medina del Campo, 1978), futbolista castellanolleonès que ocupa la posició de davanter
# Raipur (Jodhpur)

Raipur fou un estat tributari protegit, thikana feudatària de Jodhpur, amb 38 km². Els governants eren descendents de Rao Udaji, fill jove de Rao Sujaji de Jodhpur (1491-1515) i fundador del clan Udawat i del principat de Jaitaran. Sawai Raja Sur de Jodhpur va cedir Raipur a Rao Kalyan Dasji de Jaitaran.

## Llista de raos i thakurs

* Rao Udaji 1482-1517, va rebre jaitaran
* Rao khinwakaranji de jaitaran 1517-1543,
* Rao ratan singhji de jaitaran 1543-1558
* Rao kalyan dasji de jaitaran 1558-1606, de raipur 1606-1617
* thakur dayaldasji 1617-1637
* thakur balramji 1637-1658
* thakur raj singhji 1658-1690
* thakur hirdainarainji 1690-1738
* thakur bhakar singhji 1738-1762
* thakur kesri singhji 1762-1782
* thakur fateh singhji 1782-1797
* thakur bhim singhji 1797-1807
* thakur arjun singhji 1807-1813
* thakur roop singhji 1813-1832
* thakur madho singhji 1832-1858
* thakur laxman singhji 1858-1878
* thakur hari singhji 1879-1908
* thakur govind singhji 1908-1954 (+1962)

## Referències

* ↑ «Genealogia». Arxivat de l'original el 2010-02-17. [Consulta: 23 gener 2010].
# Cràter Sedan

El Cràter Sedan és un cràter produït durant els assaigs nuclears de Sedan i situat a la zona de proves de Nevada. El cràter fou llistat en el registre nacional de llocs històrics dels Estats Units el 21 de març de 1994. Es tracta d'un cràter fet per l'home visible a ull nu des de l'òrbita terrestre. El cràter és el resultat del desplaçament de 12 milions de tones de terra provocat per la detonació. Actualment el cràter es pot visitar i rep anualment uns 10.000 visitants.
El cràter és circular (de 390 m de diàmetre × 100 m de profunditat) i fou creat el 6 de juliol de 1962 mitjançant l'explosió d'una bomba nuclear de 104 quilotones (435 terajoules).

## Referències

* ↑ «Photos — Underground Nuclear Testing — Nevada Test Site». Nevada Division of Environmental Protection (anglès). Arxivat de l'original el 2008-11-16. [Consulta: 14 octubre 2008].
* ↑ «Sedan Crater». KNPB. Arxivat de l'original el 2008-07-15. [Consulta: 14 octubre 2008].(anglès)
* ↑ «Nevada Test Site Tours». [Consulta: 14 octubre 2008].(anglès)
* ↑ [«Nevada Test Site History. Sedan Crater(anglès)». Arxivat de l'original el 2008-11-12. [Consulta: 25 abril 2010]. Nevada Test Site History. Sedan Crater(anglès)]
# E47

La ruta europea E47 és una carretera que forma part de la Xarxa de carreteres europees. Comença a Helsingborg (Suècia) i finalitza a Lübeck (Alemanya). Té una longitud de 342 km. Té una orientació de nord a sud i passa per Suècia, Dinamarca i Alemanya.
# Jardí Botànic d'Erlangen

El Jardí Botànic d'Erlangen en alemany: Botanischer Garten Erlangen també conegut com a Botanischer Garten der Universität Erlangen-Nürnberg, és un jardí botànic de 2 hectàrees d'extensió administrat per la Universitat d'Erlangen-Nuremberg, que es troba en Erlangen, Baviera, Alemanya. És membre del BGCI, i el seu codi de reconeixement internacional com a institució botànica així com del seu herbari és ER.

## Localització

Se situa en el costat nord del jardí del castell en el centre de la ciutat en el carrer "Loschgestraßi" 3, Erlangen, Baviera, Alemanya.
Botanischer Garten der Universität Erlangen
Loschgestr. 3, D-91054 Erlangen, Deutschland-Alemanya.
Està obert diàriament excepte els dilluns.

## Història

Els orígens del jardí daten de 1626, data que el hortus medicus va ser establit en Nuremberg.
En 1747 un jardí botànic va ser creat en eixe lloc, i en 1828 el jardí botànic es va establir en la seua localització actual.

## Enllaços externs

* Pàgina oficial del Botanischer Garten Erlangen
* Entrada de Hermann von Helmholtz-Zentrum
* Pàgina del jardí botànic en el BGCI
# Ibn al-Jarrah

Abu-Abd-Al·lah Muhàmmad ibn Dàwud ibn al-Jarrah, més conegut simplement com a Ibn al-Jarrah, fou un secretari d'estat dels abbàssides i visir per un dia del pretendent Abu-l-Abbàs Abd-Al·lah ibn al-Mútazz. Era l'oncle del famós Isa ibn Isa i pertanyia a una família iraniana abans cristiana però convertida a l'islam. El seu pare va ocupar algun càrrec a la cort i ell mateix va exercir diversos càrrecs.
A la mort d'al-Muktafí va donar suport a la candidatura d'al-Mútazz i quan va ser proclamat al-Múqtadir (908) va participar en la conspiració que al cap de poc, durant 24 hores, va portar a al-Mútazz al poder (anomenat «el califa d'un dia») que el va designar com el seu visir. Fracassat el cop d'estat va poder fugir per poc temps, fins que fou capturat i executat (908).

## Bibliografia

* Sourdel, Dominique. Le Vizirat Abbaside de 749 à 936 (132 à 224 de l'Hégire) (en francès). Damasc: Institut Français de Damas, 1959-1960.
# Francesc Comte

Francesc Comte (Illa, Rosselló, primera meitat del s. XVI - ?, entre 1586 i 1587), fou un notari, historiador i ocasionalment poeta del Rosselló, del segle xvi.
Vivia a Illa, exercint com a notari entre 1544 i 1578, havent fet estades a Barcelona, Tolosa i Narbona.
El 1586 Comte acabà la seva obra Il·lustracions dels comtats de Rosselló, Cerdanya y Conflent, que dedicà al bisbe d'Elna Joan Terés. Escrita en català amb una prosa que denota la seva formació notarial, es divideix en dos llibres. El primer és un tractat geogràfic en què descriu els límits dels comtats pirinencs, de gran utilitat en un moment en què les fronteres eren sovint atacades per bandolers i hugonots. El segon és un diàleg dogmàtic que relata la història més remota dels comtats nord-catalans, des de l'arribada de Tubal fins al regnat de Gàrgoris (d'acord amb l'esquema dels vint-i-quatre reis primitius d'Hispània elaborat pel monjo Annio da Viterbo), i on es defensa la catalanitat dels comtats tant contra les aspiracions franceses com contra el corrent castellà de pensament que els col·locava fora de la jurisdicció hispànica (Ocampo, Morales, Zurita…). Els seus arguments històrics i mitològics foren represos, amb la mateixa finalitat, per historiadors posteriors, com Andreu Bosch, Jeroni Pujades i Esteve de Corbera.
L'única mostra de poesia coneguda de Francesc Comte, dos quintets laudatoris, es troba a l'edició barcelonina de l'obra de Joan Pujol, de l'any 1573, La singular y admirable victòria que per la gràcia de nostre senyor Déu obtingué el sereníssim senyor don Juan d'Àustria de la potentíssima armada turquesca.

## Referències

* 1 2 3 Eulàlia Miralles. Studia Humanitatis
* 1 2 «Francesc Comte». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Miralles, Eulàlia «Francesc Comte. Biografia». Studia Humanitatis. Biblioteca Digital. Universitat de Girona [Girona] [Consulta: 2 gener 2016].
* Tres, Joan «Francesc Comte o el sentiment de revolta contra les pretensions franceses sobre el Rosselló». Revista de Catalunya [Barcelona], Núm. 83, 01-03-1994, pàgs. 54-63.
* Comte, Francesc; Tres, Joan (edició i comentaris). Il·lustracions dels comtats de Rosselló, Cerdanya i Conflent. Barcelona: Curial, 1995.
# Punta de Viern

La Punta de Viern és una muntanya de 904 metres que es troba al municipi de Vilanova de Prades, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Associació d'Exinternats del Franquisme a Catalunya

Associació d'Exinternats del Franquisme a Catalunya és una entitat que treballa per recuperar de la memòria històrica col·lectiva totes aquelles persones que van lluitar per les llibertats democràtiques i nacionals i que les represàlies viscudes durant el franquisme no caiguin en l'oblit. El 2004 va rebre la Creu de Sant Jordi.
L'Associació treballa per al reconeixement de tots aquells catalans i catalanes que en el seu dia van patir internament per les seves conviccions polítiques i la lluita per la llibertat i la democràcia, i vol contribuir a restituir-les la dignitat davant les misèries, vexacions i humiliacions sofertes durant el captiveri a què el franquisme les sotmeté. També treballen perquè el govern francès reconegui als integrants de les companyies franceses militaritzades de treballadors espanyols. En 2010 va realitzar 25 homenatges per tot Catalunya.

## Referències

* ↑ «Entitats. Creus de Sant Jordi 2004. Generalitat de Catalunya». [Consulta: 19 gener 2019].
* ↑ «Més de 200 persones assisteixen a Granollers a l'acte d'homenatge als represaliats pel Franquisme». El 9 Nou, 20-01-2010. [Consulta: 15 maig 2020].
# Eulogy

Eulogy («elogi fúnebre») és una pel·lícula coproduïda entre els Estats Units, el Regne Unit i Alemanya, escrita i dirigida per Michael Clancy, i estrenada el 2004.

## Argument

Kate Collins (Zooey Deschanel) és una estudiant universitària infeliç que se sent encara pitjor quan el seu avi (Rip Torn) mor. Tot i que semblen odiar-se entre ells, els membres de la família es reuneixen a Rhode Island a casa la mare vídua (Piper Laurie) mentre preparen el funeral. Kate es retroba amb el seu amic d'infància Ryan Carmichael (Jesse Bradford), i observa una guerra entre el seu pare (Hank Azaria), un antic actor porno, el seu oncle Skip (Ray Romano), la seva tieta lesbiana Lucy (Kelly Preston) i la seva estricta tieta Alice (Debra Winger). Els plans de boda entre Lucy i la seva xicota Judy (Famke Janssen) semblen incendiar encara més la neuròtica Alice, i la matriarca comet un parell d'intents de suïcidi. Les tensions s'intensifiquen encara més i es revelen els secrets familiars. Amb tot, Kate es veu atabalada per l'obligació d'escriure l'elogi fúnebre (eulogy, en anglès), ja que sembla l'única capaç de fer-lo car ningú no té bons records del difunt.

## Repartiment

* Zooey Deschanel: Kate Collins
* Hank Azaria: Daniel Collins
* Famke Janssen: Judy Arnolds
* Piper Laurie: Charlotte Collins
* Paget Brewster: Lily
* Jesse Bradford: Ryan Carmichael
* Glenne Headly: Samantha
* Kelly Preston: Lucy Collins
* Ray Romano: Skip Collins
* Rip Torn: Edmund Collins
* Debra Winger: Alice Collins
* Allisyn Ashley Arm: filla d'Alice
* Matthew Feder: fill d'Alice
* Jordan Moen: filla d'Alice
* Curtis Garcia: Fred Collins
* Keith Garcia: Ted Collins

## Referències

* ↑ Eulogy a Box Office Mojo (anglès)
* ↑ Eulogy a Allmovie (anglès)
* ↑ Eulogy a TCM Movie Database (anglès)
* ↑ Eulogy a The New York Times (anglès)
# Institut supérieur de l'automobile et des transports

Fundada en 1991, l’Institut supérieur de l'automobile et des transports, també anomenada ISAT, és una Grande école d'enginyeria de França. Està situada a Nevers, França: Campus Université de Bourgogne. ISAT és l'única escola d'enginyeria pública francesa especialitzada en automòbils.
L’ISAT és un establiment públic d'ensenyament superior i recerca tècnica. L'Escola lliura
* el diploma d'enginyer de ISAT (Màster Ingénieur ISAT)
* el diploma Màster recerca

## Laboratoris d'investigació

* Energia, Propulsió i Medi Ambient
* Vehicles intel·ligents
* Durabilitat i estructures compostes
* Vibracions i acústica de transport.

## Referències

* ↑ (francès)Ils sont arrivés étudiants à l'Isat, ils sont repartis ingénieurs
* ↑ (francès)680 futurs ingénieurs ont fait leur rentrée à l'ISAT à Nevers

## Enllaços externs

* Institut supérieur de l'automobile et des transports - Lloc web oficial
# Francesc Coma i Vives

Francesc Coma i Vives (Barcelona, 5 de juny de 1898 - Barcelona, 26 de desembre de 1951) fou un futbolista català de les dècades de 1910 i 1920.

## Trajectòria

Començà a la posició de defensa esquerre, acabant com a defensa dret. Defensà els colors de l'Atlètic FC de Sabadell. L'any 1918 fitxà pel FC Barcelona, on hi romangué fins a 1927, disputant 162 partits oficials, en els quals marcà 3 gols. Durant aquests anys guanyà quatre Copes d'Espanya i 8 Campionats de Catalunya. Disputà un partit amb la selecció catalana l'any 1924, que l'enfrontà a l'Avenç en homenatge a Gabriel Bau. Va concloure la seva carrera a la UE Sants.

## Palmarès

* Campionat de Catalunya de futbol:
** 1918-19, 1919-20, 1920-21, 1921-22, 1923-24, 1924-25, 1925-26, 1926-27
* Copa espanyola:
** 1920, 1922, 1925, 1926

## Referències

* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* 1 2 «Portada». Revista Foot-Ball, 01-03-1917. [Consulta: 1r febrer 2015].
* 1 2 «Coma Vivas, Francesc». Agrupació Barça Jugadors. [Consulta: 1r febrer 2015].
* ↑ «Selección (Español?) 5 Avenç 4». Mundo Deportivo, 25-02-1924. [Consulta: 1r febrer 2015].
# Punta de l'Aigua

La Punta de l'Aigua és una muntanya de 1.091 metre situada entre els municipis de Paüls al Baix Ebre i el de l'Horta de Sant Joan a la Terra Alta.
Aquest cim està inclòs al llistat dels 100 cims de la FEEC

## Bibliografia

* Mapa Baix Ebre, ICC 1:50.000

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# Arrueta-Sarrikota

Arrueta-Sarrikota (en francès i oficialment Arraute-Charritte), és una comuna de la Baixa Navarra, un dels set territoris del País Basc, al departament dels Pirineus Atlàntics i a la regió de la Nova Aquitània. Limita amb les comunes de Martxueta i Amorotze-Zokotze al sud, Bidaxune i Akamarre al nord, Burgue-Erreiti i Erango a l'est i Oragarre a l'oest.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 417 | 284 | 389 | 561 | 549 | 561 | 737 | 735 | 713 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 686 | 721 | 720 | 712 | 713 | 731 | 657 | 634 | 612 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 662 | 664 | 644 | 555 | 535 | 573 | 558 | 506 | 461 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 471 | 444 | 418 | 376 | 365 | 322 | - | - | - |
| 2019 | - | - | - | - | - | - | - | - |
# Construccions de pedra seca VI (el Vilosell)

Construccions de pedra seca VI és una obra del Vilosell (Garrigues) inclosa a l'Inventari del Patrimoni Arquitectònic de Catalunya.

## Descripció

És una cabana de volta apuntada feta de pedres sense desbastar. La coberta és una volta de canó feta per aproximació de filades. L'entrada, a la zona central, és allindada i sense muntants. A l'interior tan sols hi ha una menjadora per animals al fons de la cabana, ocupant tota l'amplada.

## Referències

* ↑ «Construccions de pedra seca VI». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 octubre 2016].
# Eulogio Oyó Riqueza

Eulogio Oyó Riqueza (Baney, 5 de maig de 1942 - 4 de març de 2013) militar i polític ecuatoguineà, participant en el cop d'estat contra Francisco Macías Nguema de 1979.

## Biografia

Eulogio Oyó Riqueza va néixer a Santiago de Baney (Bioko), en maig de 1942. Pertanyia a l'ètnia dels bubis. En la dècada de 1960 va viatjar a Espanya i va estudiar a l'Acadèmia Militar de Saragossa, on es va graduar com a alferes juntament amb Teodoro Obiang Nguema i altres companys. Després de la seva formació, va ser destinat a l'actual ciutat de Malabo.
Durant la presidència de Francisco Macías Nguema, es va veure obligat a abandonar el seu càrrec militar. Va participar en l'aixecament de 1979, juntament amb Obiang Nguema. Després de la caiguda de Macías va ocupar nombrosos càrrecs públics, entre ells, Governador de la Regió Insular, Vicepresident del Consell Militar Suprem i Ambaixador en l'Organització per a la Unitat Africana.
Va morir el 4 de març de 2013 a Madrid i fou enterrat uns dies més tard a Baney.

## Referències

* ↑ «EL CONTEXTO COLONIAL Y POSCOLONIAL EN LA NARRATIVA HISPANO-GUINEANA» p. 275, 2014. Arxivat de l'original el 2017-02-23. [Consulta: 23 febrer 2017].
* ↑ Les restes mortals d'Eulogio Oyo Riquesa reben cristiana sepultura en Baney, dilluns 11 de març de 2013.

## Enllaços externs

* Continúa el duelo por Eulogio Oyó Riqueza Arxivat 2016-04-05 a Wayback Machine..
# Isabela Czartoryska

Isabela o Izabela Czartoryska (Varsòvia, 3 de març de 1746- Wysock, Polònia, 15 de juliol de 1835) fou una escriptora i princesa polonesa. Durant la dècada de 1780, al palau familiar de Puławy, ella i el seu marit van crear un centre intel·lectual i polític que rivalitzava amb la cort del rei en el seu patrocini d'arquitectura i literatura. El 1795, Polònia va ser annexada per Rússia, Prússia i Àustria. Pertorbada per la pèrdua d'independència del seu país, Izabela es va dedicar a la seva tasca més gran, la preservació del patrimoni de Polònia, transformant el palau de Puławy en un santuari nacional. Va encomanar a l'arquitecte neoclàssic Chrystian Aigner crear un parc —el Jardí d'Allusions— amb diverses estructures, inclòs el temple de la Sibil·la, on va allotjar la seva col·lecció d'antiguitats poloneses. El Temple, el primer museu de Polònia, es va obrir al públic el 1801. Diversos anys més tard, va afegir-hi la casa Gòtica, un museu d'història europea.

## Referències

* ↑ «Brooklyn Museum: Isabela Czartoryska». [Consulta: 2 març 2018].
# Institute Football Club

L'Institute Football Club és un club de futbol nord-irlandès de la ciutat de Drumahoe, a prop de Derry.
El club va ser fundat l'any 1905.

## Palmarès

* Lliga nord irlandesa-First Division 1:
** 2006/07
* Irish Youth League 1:
** 2001/2002
* Irish Junior Cup 2:
** 1911/1912,1968/69
* North West Charity Cup 1:
** 1906/07
* North West City Cup 6:
** 1962/63, 1965/66, 1969/70, 1970/71, 1974/75, 1979/80
* North West League 2:
** 1965/66, 1979/80
* Smirnoff Cup 1:
** 1996/97
* North West Senior Cup 2:
** 1997/98, 2002/03
* Billy Craig Memorial Cup 1:
** 1998/99

## Jugadors destacats

* Declan Devine
* Darron Gibson
* Paul Hegarty
* Ryan Semple
* Ivan Sproule

## Enllaços externs

* Web oficial
# Francesc Company Mas

Fra Francesc Company Mas (Llucmajor, Mallorca, 1904 - Palma, 1994) fou un religiós franciscà mallorquí.
Fra Francesc Company ingressà al Tercer Orde Regular de Sant Francesc el 1918. Posteriorment viatjà a Roma on es llicencià en filosofia el 1923, s'ordenà prevere el 1926 al mateix any que es llicenciava en teologia i es doctorava en filosofia a la Universitat Pontificia Angelicum. És autor de l'obra mariològica Madre admirable del 1984. Fou director de la publicació El Heraldo de Cristo i publicà articles de filosofia i teologia en diverses revistes especialitzades.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 390. ISBN 84-8661702-2.
# Punta de l'Agulla

«Punta de l'Agulla» té aquests significats:
* Punta de l'Agulla (Benifallet), muntanya que es troba entre els municipis de Benifallet i de Tivenys (Baix Ebre)
* Punta de l'Agulla (Conesa), muntanya que es troba al municipi de Conesa (Conca de Barberà)
# Arthur Oróbio de Castro

Arthur Oróbio de Castro (Amsterdam, 3 de juny de 1882 - Amsterdam, 29 de maig de 1947) era un violinista holandès.
Era fill del metge Samuel Oróbio de Castro i d'Esther Henriques de Castro, el violoncel·lista Max Oróbio de Castro era el seu germà. Ell mateix estava casat amb Jacoba Louisa van Loenen Martinet. Son Arthur Oróbio de Castro (Arthur Caesar Johannes Sebastian Christian Maximilian, 1909-1997) va esdevenir director del cor (inclòs el Residentie Women's Choir) i el 1988 va rebre un premi francès (Société Académie d'Education et d'Encouragement) per això.
Va rebre la seva formació de la mà de Joseph Cramer i Bram Eldering al Conservatori d'Amsterdam. També va rebre classes de piano de Jean-Baptiste de Pauw. Els estudis de seguiment van tenir lloc a Berlín amb Joseph Joachim, a París amb M. Hayot i a Praga amb Otakar Ševčík. Es va convertir en violinista amb orquestres de Berlín (Mozart Orchestra), Duisburg i també amb l'Orquestra Filharmònica de Rotterdam.
També va ser professor de violí als conservatoris de La Haia i Rotterdam. Els violinistes Henk Citroen i Davina van Wely van ser els seus deixebles més coneguts.
Va morir vivint a La Haia o, a Amsterdam.

## Fonts

* Lexicon Music Illustrated, editat pel Sr. G. Keller i Philip Kruseman, col·laboració de Sem Dresden, Wouter Hutschenruijter (1859-1943), Willem Landré, Alexander Voormolen i Henri Zagwijn; publicat el 1932/1949 per J. Philips Kruseman, La Haia; pàgina 530
* Algemeen Handelslblad, 3 de juny de 1947, publicitat funerària
# Dècada del 1600 aC

Resum dels esdeveniments de la dècada del 1600 aC:

## Esdeveniments

* Vers 1600 aC governa a Assur un usurpador de nom Shuninua, dècim successor d'Adasi, fundador de la dinastia
* Vers el 1600 aC: l'Imperi Hitita antic, que tenia capital a Kussara, la té ara a Hattusa. Governa Mursilis I, successor d'Hattusil I.
# Isabel del Piombino

Isabel del Piombino (Gènova, 1577 - Roma, 1661) fou filla d'Alexandre Appiani d'Aragona. A la mort de son germà Jaume VII del Piombino (1603) va reclamar la successió que fou assolida per Carles del Piombino, d'una branca col·lateral. Els espanyols van ocupar el principat i el 1611 van decidir reconèixer a Isabel. Fou princesa del Piombino, marquesa de Populonia i senyora de Scarlino, Populonia, Suvereto, Buriano, Abbadia al Fango i Vignale i de les illes d'Elba, Montecristo, Pianosa, Cerboli i Palmaiola del 1611 al 1624. Va abdicar a favor de la seva filla Polissena de Mendoza i el seu marit Nicolau I Ludovisi.
Va morir el 10 de novembre de 1661. Es va casar a Gènova el 1602 amb Jorge de Mendoza, comte de Bisnaco (mort el 1619) i a Roma el 1622 amb Pau Jordà II Orsini, duc de Bracciano, príncep del sacre imperi i gran d'Espanya (mort el 1646).